Nyeste Skilderie af Kiøbenhavn, 1811-02-05
Da man nu, baade i Fyen og i Jylland, offentlig debatterer, hvad de Fyenske Amtsprovster kunne og ikke kunne, bør og ikke bør, forekommer det Enaf disse passende, ligeledes offentlig at yttre: At undertegnede anseer Amtsprovstens Forretninger og Pligter, efter det Kiendskab han nu i 3 Aar har gjort med disse, at være af det Omfang og den Vigtighed, at, naar de skal rygtes med den Fliid og Omhue, Embedsmanden skylder Konge og Stat, kan stort meere ej rummes i eet Hoved (at sige som Hovederne falde i Almindelighed her til Lands), eller omfattes af een Aand; Hr. Landsdommer Baden kjender selv, som mangeaarig practisk Embedsmand, den store Forskjæl imellem submittere sibi res, og se rebus, imellem at faae en Ting gjort, og at gjøre den med Fliid og Troskab; at overskue sin Virkekreds, saa man snart opdager Uordener, og kan gaae dem i Møde, og at være saa udmattet ved overlæssende Arbeider, at convulsiviske Anstrængelser og bedøvende Slummer, udtære Aanden. Det var engang Tone ved enhver Leilighed at rive sig paa de geistlige Embedsmænds Ledighed. Præsterne maae dog kjede dem forskrækkelig, var den Hilsen, hvormed en Professor og en anden Academicus fra Kjøbenhavn, som besøgte mig mens jeg boede i Sjælland, imodtog mig en Morgen, da jeg søgte at vise mig munter og forekommende, efter at have anvendt det meeste af Natten til det Arbejde, jeg havde forsømt ved at opofre dem en foregaaende Dag. Mon ikke meget af den Parten om Præsternes Ledighed og Dovenskab reiser sig af samme Kilde, som hiin humane Hilsen: fordi vi Landsbyefolk troe at burde underholde dem, der besøge os, især de Herrer fra Stæderne, som imellem, naar de mangle Spille Partie, see ud til os, At der gives enkelte Præster, som have ledige Timer, veed jeg, men disse ere saare saa imod det større Tal. At Præsten qva Landsbyepræst har og kan ingen ledig Tid have, det veed jeg tilfulde som 22 Aars Embedsmand. Vil Hr. Landsdommer Baden, som min gamle og meget agtede Ven, besøge mig paa mit Arbejdskammer, troer jeg at kunne gjøre ham det evident, at det var høist skadeligt for Staten, om man paalagde Amtsprovsten flere Arbeider af nogen Vigtighed. Opsyn og Brevvexling med 70 SkoleKommissioners forskjellige Medlemmer og Lærere; Control med disses Jndberetninger, Repartitioner, Regnskaber for Bygnings- og Underviisnings=Kasser; Revisionen af alle Amtets Fattig-Regnskaber en Mængde Undersøgelser, Erklæringer, afgivne Bestemmelser, fordre ikkun alt for meget Amts provstens Kræfter og Tid. Kiendskab til Mængden, og Vigtigheden af Arbeider, og Pligter, som ere Amtsprovsterne paalagde i den allernaadigste Forordning af 6 Dec. 1806, dens 4de §., haaber jeg vil bringe Hr. Landsdommeren paa andre Tanker; og er dette ikke nok, foruden Præste-Embedets mig ej mindre kjere og vigtige Pligter, da vil jeg vise ham fleere Arbeider, som han sikkert vil tilstaae, mig, bør foretages af Amtsprovsten, og som jeg endnu i lang Tiid er nødt til at udsætte, skjøndt de vilde være mig Siels Føde og Vederqvægelse. Jeg haaber da Hr. Landsdommeren vil tilstaae med den Viborger Samler, at en anden Embedsmand til at vaage over Cultur og Religiøsitet, er ingenlunde overflødig, og jeg tilføjer det Ønske Gid Dennes Stilling stedse maa i Danmark gjøres saa uafhængig af udvortes Omstændigheder, og saa langt fra trange Kaar, at han sættes i Stand til at føre det ham betroede Opsyn, og vaage for Statens, Religionens, og de offentlige Underviisnings Anstalters og Stiftelsers Vel, med Kraft og Værdighed! Lumbye Præstegaard d. 29 Januarii 1811. B. D. Lütken. Sang for det Harmoniske Selskab den 28 Januarii 18II. Af N. T. Bruun. Mel. Hvis et godt Raad J følge kan Brødre, det er vor Konges Fest Munterhed skal vort Løsen være. Glæden indbyde vi til Gjæst! sine Toner den os skal lære, Rask, giver Glasset bredfuldt Maal, istemmer Alle: Glædens Skaal, Men hvad er Mandens bedste Fryd uden de vennehulde Qvinder 2 de ere Jordens bedste Pryd, thi med Himlen de den forbinder stik ud til Bunds med bredfuldt Maal: de elskelige Pigers Skaal! Vinen er og en herlig Ting!